OpenLLM-France/wikimedia huggingface dataset:
# Konrad Zuse

Konrad Zuse (Berlin-Wilmersdorf, Alemania, 1910eko ekainaren 22a - Hünfeld, Alemania, 1995eko abenduaren 18a) ingeniari alemana, eta konputazioaren aitzindaria.
Zuseren lorpen handiena lehenengo ordenagailua (Z3) egitea izan zen (1941). Dena den, desadostasunak daude Z3a benetan lehenengo ordenagailua izan zen ala ez.
Plankalkül programazio-lengoaia ere diseinatu zuen 1945ean. Hala ere, hau ekarpen teorikoa izan zen batez ere, programazio-lengoaia hau ez baitzuen inplementatu eta ez zuen eragin zuzenik izan ordurako eginda zeuden programazio-lengoaietan.
1946an lehenengo ordenagailu-konpainia sortu zuen, eta Z4 ordenagailua eraiki zuen. Z4a izan zen merkaturatutako lehenengo ordenagailua (1950).
Bigarren Mundu Gerra dela-eta, Zuseren lanak zabalkunde txikia izan zuen Alemaniatik kanpo. Baliteke Zuseren lehenengo eragin dokumentatua 1946an izatea.
Z3 eta Z4ren erreplikak daude Municheko Natur Zientzia eta Teknologia Ereduen Alemaniar Museoan (Deutsches Museum), eta Z3ren beste erreplika bat dago Karlsruheko museo artistikoan (Zentrum für Kunst und Medientechnologie, ZKM).

## Ikus, gainera

* Ordenagailua

## Kanpo estekak

* (Ingelesez) Konrad Zuseri buruzko informazioa
* (Ingelesez) Konrad Zuseren bizitza eta lana
* (Ingelesez) Konrad Zuse, lehenengo ordenagailuaren sortzailea
* (Ingelesez) Zuseren tesia
* Datuak: Q60093
* Multimedia: Konrad Zuse / Q60093
# Konradino Hohenstaufengoa

Konrado Gaztea (Landshutetik hurbil, 1252ko martxoaren 25a – Napoli, 1268ko urriaren 29a) Jerusalem eta Siziliako erregea izan zen 1254-1268 bitartean. Konrado IV.aren semea zen eta Corradino izenez ezagutzen zuten Italian. 1268an Karlos I.a Anjoukoak menderatu zuen. Hohenstaufen dinastiako azkena izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/11/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158246
* Multimedia: Conradin of Sicily / Q158246
# Konrado I.a Alemaniakoa

Konrado I.a Alemaniakoa (alemanez: Konrad; ?, c. 890 – Weilburg, 918ko abenduaren 23a) Germaniako erregea izan zen 911-918 bitartean. Frankoniako dukea zen eta Luis IV.a Haurra azken karolingiarra hil zenean hautatu zuten errege. Henrike I.a Saxoniakoaren aurka borrokatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/11/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q157121
* Multimedia: Conrad I, Holy Roman Emperor / Q157121
# Konrado Montferratokoa

Konrado Montferratokoa (Monferraton jaioa - Tiro, 1192ko apirilaren 28a) Jerusalemgo erregea izan zen 1190etik 1192ra. Montferratoko markesa ere izan zen 1191etik 1192ra.
Gilen V.a Montferratokoa eta Judith Babenbergokoaren semea izan zen. Frederiko Bizargorria enperadorearen, Luis VII.a Frantziakoaren eta Leopoldo V.a Austriakoaren lehengusua ere bazen.
1179an Bizantziar Inperioarekin aliatu zen. Frederiko Bizargorriaren armada garaitu zuen eta 1187an Teodora Isaak II.a Angelo enperadorearen arrebarekin ezkondu zen. Alexios Branas jeneralaren matxinada berehala garaitu zuen.
Hirugarren Gurutzadan parte hartu zuen eta arrakastaz defendatu zuen Tiro Saladinoren setioaren aurrean. Ez zituen onartu Guy Lusignangoak Jerusalemgo erresumari egindako nahiak eta ez zion Tiron sartzen utzi. 1190ko azaroaren 24an Elisabet I.a Jerusalemgoarekin ezkondu zen eta Jerusalemgo errege titulua jaso zuen. Gainera, 1192ko apirilean, erresumako baroiek Jerusalemgo errege aukeratu zuten. Apirilaren 28an hil zuten.
* Datuak: Q169329
* Multimedia: Conrad of Montferrat / Q169329
# Jean Rey (kimikaria)

Jean Rey (c. 1583 – c. 1645) frantziar zientzialari eta medikua izan zen.
Le Bugue izeneko hirixka txiki batean jaio zen, garai horretako Perigord probintzian eta orainaldiko Dordogne eta Akitaniako eskualdean. Medikuntza ikasi zuen Montpelliereko unibertsitatetan eta Rene Descartes filosofarekin korrespondentzia mantendu zuen.
Kimiko honek, ohartu zen berunaren eta eztainuaren pisua handitzen direla errausten direnean eta fenomeno hau airean erantzi zuen (saiakerak 1630. urtean izan ziren)
Jean reyek azaldu zuen, beruna eta eztainuaren kaltzinatutako gehienengo pisua izaten dela kontuan hartuz kiskalketan airearen eransketa egon behar dela metalean. Hipotesi hau beranduago egiaztatua izango zen Anton Laurent Lavoisierrengatik, 1789.urtean.
Airea metalean eransten dela ohartu zenean, barometroaren aurkikuntza ahalbideratu zen (Torricelliren esperimentua 1643.urtean).
Jean Rey Le Buguen hil zen, non bizitza osoa egon zen eta medikuntza praktikatu zuen.
# Jean Rhys

Jean Rhys (Roseau, Dominika, 1890eko abuztuaren 24 – Exeter, Ingalaterra, 1979ko maiatzaren 14), Antilletako idazlea izan zen. Bere jatorrizko izena Ella Gwendolen Rees Williams zen.
Bere lehen eleberriak 1920 eta 1930eko hamarkadetan argitaratu zituen, nahiz eta ospea 1966an lortu, Wide Sargasso Sea (Sargazo itsaso zabala) eleberria argitaratu zuenean.

## Biografia

Ryhs Roseaun jaio zen, Dominika Britainiar Inperiokoa zenean. Bere aita galesa zen eta bere ama eskoziar jatorrizko kreolea. Hamasei urte zituenean Ingalaterrara joan zen Londresen korista gisa lan egitera, baina ez zuen inolako arrakastarik, Holloway presondegian sartu baitzuten denboraldi baterako.
1920ko hamarkadan Parisen bizi zen, artista moduan lan eginez, nahiz eta ia pobrezian bizi. Garai horretan arte modernista eta literaturarekin zaletu zen eta hil arte iraun zion alkohol-arazoa sortu zitzaion. Bere bizitzaren eskarmentuek eragin handia izan zuten bere idazlanetan, hala nola, gizarte-patriarkaleko eskarmentuak, zokoratuta izatearen sentimenduak, eta bere haurtzaro gogorra, Dominikan ez baitzuten guztiz onartu ez gizarte kreoleak ez europarrak.
Euren giroetatik egotzita izan eta familia-balore murritzeko gizarteetara joandako emakumeen gaia dute Ryhsen idazlan gehienek. Bere estiloan teknika batzuk nahasten dira, baita Karibeko gizarteen berezko sentsibilitateak ere.
Bere bizitzaren azken zatian Londresen biz izen, adiskide jazzlari batekin.

## Bibliografia

* The Left Bank and Other Stories (1927)
* Postures (1928) (1929an Quatet izenburuarekin argitaratu zen)
* After Leaving Mr Mackenzie (1931)
* Voyage in the Dark (1934)
* Good Morning, Midnight (1939)
* Wide Sargasso Sea (Sargazo itsaso zabala) (1966)
* Tigers Are Better-Looking (1968)
* Penguin Modern Stories 1 (1969) (beste batzuekin batera)
* My Day: Three Pieces (1975)
* Sleep It Off Lady (1976)
* Smile Please: An Unfinished Autobiography (1979)
* Jean Rhys Letters 1931-1966 (1984)
* Early Novels (1984)
* The Complete Novels (1985)
* Tales of the Wide Caribbean (1985)
* The Collected Short Stories (1987)

## Euskaraz

* Sargazo itsaso zabala (Wide Sargasso Sea) (2005). Alberdania eta Elkar argitaletxeak. Itzultzailea: Txomin Arratibel.

## Ikus, gainera

* Ingelesezko literatura
* Datuak: Q230598
* Multimedia: Jean Rhys / Q230598
# Jean René Constant Quoy

Jean René Constant Quoy (Maillé, Frantzia, 1790eko azaroaren 10a - Rochefort, 1869ko uztailaren 4a) frantziar kirurgialari, zoologo eta anatomista izan zen.
1806an bere medikuntzako ikerketak hasi zituen Rocheforteko itsas medikuntza eskolan, eta 1808an Antilletara egindako bidaian kirurgialari laguntzailea izan zen. 1814an Montpellierren medikuntzan doktore izendatu zuten eta Réunion uhartera joan zen bidaiako kirurgia nagusia izan zen.
Joseph Paul Gaimardekin batera Uranie itsasontziko naturalista eta kirurgilaria izan zen Louis de Freycineten agindupean, 1817tik 1820an, eta Astrolaben Jules Dumont d'Urvilleen agindupean 1826-1829 epean. Artista gisa ere jaso zituen lausenguak. Astrolaben ontziratua zegoela gaur egun desagertua dagoen Tachygia microlepis aurkitu zuen.
1824an Rocheforteko Itsas Eskolan anatomia irakasten hasi zen, 1832tik 1835era. Toulon eta Bresten jarraitu zuen bere lanarekin.
* Datuak: Q555546
* Multimedia: Jean René Constant Quoy / Q555546
* Espezieak: Jean René Constant Quoy
# Jean Rene Etxegarai

Jean Rene Etxegarai (Beskoitze, 1952ko martxoaren 6a) abokatu eta politikari lapurtarra da. 2017ko urtarrilaren 23tik Euskal Hirigune Elkargoaren lehendakaria da (Communauté d'agglomération du Pays basque, CAPB, frantsesez).

## Biografia
### Politika

Beskoitzeko alkate-ordea izan zen eta hautagai independente gisa aurkeztu zen Bastidatik 1985eko hauteskunde kantonaletan.
Union des Démocrates pour la République-ko kidea (Frantziar Demokraziaren aldeko Batasuna) izan zen eta egun Union des démocrates et indépendants-eko (Demokraten eta Independenteen Batasuna) kidea da, zentrista.
Baionako alkate-ordea izan da 1995 eta 2014 bitartean eta 2014ko hauteskundeen ondorioz, Baionako alkatea bilakatu zen.

### Euskal Hirigune Elkargoaren Lehendakaria

Haren profil zentrista zela eta, 2017ko urtarrilaren 23an Euskal Hirigune Elkargoaren lehendakari izendatu zuten (Communauté d'agglomération du Pays basque, CAPB, frantsesez). Euskal Hirigune Elkargoa Ipar Euskal Herri osoa hartzen duen hirigune elkargoa da, Eskiula eta Jeztaze salbuespen, egituraketa administratibo bateratua lortzeko eratutako erakundea. Erakunde horrek izaera administratiboa berria du, Elkargoaren barneko udalerriei eskumen gehiago emanez.
Jean Rene Etxegarai lehendakariak, gainera, etorkizunean eskumen gehiago eduki ahal dituztela eta departamendu propio bat lortu ahal dutela esan zuen, Ipar Euskal Herriak askotan eskatu duena.
Horrela, Euskal Herriko egitura administratiboa indartu da:
* Euskal Autonomia Erkidegoa: lehendakaria, Imanol Pradales
* Nafarroako Foru-Komunitatea: lehendakaria, María Chivite
* Euskal Hirigune Elkargoa: lehendakaria, Jean Rene Etxegarai

## Erreferentziak

* ↑ (Frantsesez) «Maire de Bayonne (64) - nom, prénom, âge, date de naissance et la profession du maire de Bayonne» Mon-maire 2016-03-22 (Noiz kontsultatua: 2017-01-23).
* ↑ (Frantsesez) «Jean-René Etchegaray élu président de la communauté d’agglomération Pays basque» SudOuest.fr (Noiz kontsultatua: 2017-11-25).
* ↑ Baionako udaleko webgunea
* ↑ “Euskal Elkargoa”; Ipar Euskal Herriko hirigune elkargoaren izena |. (Noiz kontsultatua: 2017-11-25).
* ↑ Berria.eus. «Jean-Rene Etxegarai hautatu dute Euskal Elkargoko lehendakari» Berria (Noiz kontsultatua: 2017-11-25).
* ↑ Vasca, EiTB Radio Televisión Pública. Jean-Rene Etxegarai, Ipar Euskal Herriko Herri Elkargoaren presidentea. (Noiz kontsultatua: 2017-11-25).
* ↑ Lurralde Elkargoa. (Noiz kontsultatua: 2017-11-25).
* ↑ (Frantsesez) Communauté d'agglomération Pays Basque. (Noiz kontsultatua: 2017-11-25).
* ↑ Vasca, EiTB Radio Televisión Pública. Jean-Rene Etchegaray, Euskal Hirigune Elkargoaren presidentea. (Noiz kontsultatua: 2017-11-25).

## Ikus, gainera

* Bakegileak

## Kanpo estekak

* Datuak: Q20742528
* Multimedia: Jean-René Etchegaray / Q20742528
# Jean Renoirren erretratua

Jean Renoirren erretratua Pierre-Auguste Renoir margolari frantsesaren margolana da, 1901an egina. Gaur egun Mexiko Hiriko Soumaya Museoan ikus daiteke.

## Azterketa

Lan hau egin zuenean Renoirrek hirurogei urte zituen. Margolanean agertzen den haurra bere semea Jean da, Aline Charigot modeloarekin izan zuen hirugarren semea. Jean Renoir hogeitamargarren hamarkadan zinema-zuzendari eta idazle ezaguna izango zen. Haurra garaiko modaren arabera dago jantzita eta ile luzea erakusten du. Jean dela jakingo ez bagenue neska bat dela pentsatuko genuke. Erretratuak poztasuna trasmititzen du, alaitasuna nahiz eta margolariak erreuma eta artritisaren zantzuak izan: pintzelak heltzeko eskuan bendak erabili behar zituen.
Renoirren obra osoan bezala honetan ere argiak garrantzi handia du. Argia haurraren aurpegian fokalizatzen da eta efektu hori indartzeko ilearen kolore bizia eta gorbata erabili zituen. Erretratuak, gainera, forndo argi ilun baten gainean, kontraste handiago eragiten du.

## Ikus, gainera

* Gabrielle eta Jean

## Kanpo estekak

* Datuak: Q18203195
# Jean Rey (politikaria)

Jean Rey (Lieja, 1902ko uztailaren 15a - ibidem, 1983ko maiatzaren 19a) belgikar politikaria izan zen.
Familia protestante batean jaio zen. Zuzenbidea ikasi zuen Liejako Unibertsitatean, eta abokatu gisa lan egin zuen politikan hasi aurretik. Alderdi Liberaleko kide izan zen. 1935ean bere hiriko zinegotzi hautatu zuten eta 1939an diputatu.
Belgikako neutraltasun politikaren aurka agertu zen eta Bigarren Mundu Gerran borrokatu zuen. Alemaniarrek harrapatu zuten Belgikako guduan, eta gainerako gerra preso bezala igaro zuen.
Belgika estatu federal bihurtzearen aldekoa izan zen, baina Parlamentuak proposamena baztertu zuen. Berreraikuntzako (1949-50) eta Ekonomiako (1954-58) ministro izan zen, eta Europako erakunde nagusien sorreran parte hartu zuen.
1958tik 1967ra Walter Hallstein buru zuen Europako Batzordeko kanpo arazoetako arduraduna izan zen.
1967tik 1970era Europako Batzordeko bigarren presidentea izan zen. Erakundeak indartu zituen, Europako Parlamentuaren botereak handitu zituen eta aduana-batasuna amaitu zuen.
Europako Ikastetxeko (1964-74) eta Europako Mugimenduko (1974-78) presidentea izan zen. 1979an Europako Parlamentuko kide hautatu zuten.
* Datuak: Q378289
* Multimedia: Jean Rey / Q378289
# Jean Ribault

Jean Ribault (Dieppe, 1520 – Florida, 1565eko urriaren 12a) frantses kolonizatzailea izan zen. Protestantea zen eta Floridako lurretan higanot frantsesentzat kolonia bat eratzeko agindua jaso zuen Coligny almirantearengandik. 1562an Floridara joan eta itzuleran Ingalaterran babestu zen, erlijio-gerra zela eta. Preso hartu zuten, ingelesen kanpaina kolonial batean parte hartu nahi izan ez zuelako, eta Whole and True Discovery of Terra Florida (Floridako Lurraren benetako aurkikundea) izeneko txostena idatzi zuen kartzelan. Libre utzi ondoren, berriro bidali zuen 1565ean Colignyk Florida aldera, han finkatu ziren higanot frantsesen kolonia, Fort Caroline izenekoa, antolatzeko; baina Menéndez Avilés buruzagi espainiarrak frantses kolonia xehakatzea agindu eta eraso hartan hil zuten Ribaut.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q935052
* Multimedia: Jean Ribault / Q935052
# Kornelita

Kornelita sulfato motako minerala da.

## Ezaugarriak

Kornelita sulfato mineralaren formula kimikoa hau da: ${\ce {Fe2(SO4)3 * 7H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kornelite: Mineral information, data and localities.» www.mindat.org (Noiz kontsultatua: 12-05-2019).
# Kornieta

Kornieta edota Korrenegieta Nafarroako Leitzaldea eta Malerreka eskualdeen artean dagoen mendi bat da. Aritz eta Zuperrori mendien artean dago.
Gaur egun mendilerroaren zati handi batean aire sorgailu ugari daude, izan ere, Nafarroa Garaian iparraldeena dagoen aire sorgailu parkea osatzen dute. Parkeko pista gailurretik hurbil igarotzen bada ere, Kornietako tontorra da mendilerro honetan aire sorgailu hauen presentziaz libratu den gain bakarrenetakoa.

## Kanpo estekak

* Kornieta. Luberri, Euskal Herriko mendiak
* Datuak: Q31187718
# Korner

Korner izendatzen da, futbolean pilota fondoko marratik ateratzen denean. Baita futbol zelaiko bazterreko izkina, banderatxoa dagoen lekua. Baina, kornerra izateko pilota ikutzen duen azken jokalaria beste ekipokoa izan behar da.

## Kanpo estekak

* Datuak: Q242415
* Multimedia: Corner kick / Q242415
# Kornerupina

Kornerupina silikato motako minerala da.

## Ezaugarriak

Kornerupina silikato mineralaren formula kimikoa hau da: ${\ce {Mg3Al6(Si,Al,B)5O21(OH)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Kornerupine: Mineral information, data and localities.» www.mindat.org (Noiz kontsultatua: 12-05-2019).
# Kornietako mendilerroa

    Artikulu hau mendilerroari buruzkoa da; beste esanahietarako, ikus «Kornieta».
Kornietako mendilerroa Nafarroa Garaian kokatuta dagoen mendilerro bat da. Bere punturik altuena Zuperrori mendia da, 1.165 metrorekin.
Mendilerroan dagoen Kornieta mendiak ematen dio izena mendilerroari.

## Mendiak

* Zuperrori, 1.165 m 43°04′06″N 1°50′32″W﻿ / ﻿43.0682654°N 1.8422279°W﻿ / 43.0682654; -1.8422279
* Korrenegieta edo Kornieta, 1.081 m 43°04′05″N 1°52′09″W﻿ / ﻿43.0681666°N 1.8692749°W﻿ / 43.0681666; -1.8692749
* Aurritz, 1.066 m 43°04′05″N 1°51′43″W﻿ / ﻿43.0680676°N 1.8620058°W﻿ / 43.0680676; -1.8620058
* Akan, 1.056 m 43°04′21″N 1°51′44″W﻿ / ﻿43.0725193°N 1.862341°W﻿ / 43.0725193; -1.862341
* Ansolitzaundi, 1.056 m 43°03′53″N 1°52′49″W﻿ / ﻿43.0647796°N 1.8801449°W﻿ / 43.0647796; -1.8801449
* Aritz, 1.038 m 43°03′56″N 1°53′34″W﻿ / ﻿43.0655326°N 1.8927443°W﻿ / 43.0655326; -1.8927443
* Atsotegietako Gaina, 1.021 m 43°04′16″N 1°52′10″W﻿ / ﻿43.071014°N 1.869456°W﻿ / 43.071014; -1.869456
* Beraitz, 986 m 43°04′28″N 1°50′37″W﻿ / ﻿43.0743395°N 1.8435998°W﻿ / 43.0743395; -1.8435998
* Artxulo, 954 m 43°04′34″N 1°51′53″W﻿ / ﻿43.0760986°N 1.8645964°W﻿ / 43.0760986; -1.8645964

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Kornietako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q56702560
# Kornelio eta Zipriano Saintuen eliza

Kornelio eta Zipriano Saintuen eliza Urraulbeitiko Artieda kontzejuan Erdi Aroko kristiau eliza bat da.

## Eraikina

Tenpluaren barnealdean erretaula nagusi eder bat dago. Erretaula hori Joan Ereta eta Gaspar Ramosek egin zuten 1611tik aurrera; zertxobait eraldatuta dago erakustoki bat sartu zutelako; bankua, bortz kaletan banatutako bi gorputz eta errematea ditu. Lehenengoa estipite ildaskatuek egituratzen dute -Erromanismoko Zangoza-Irunberriko tailerraren ezaugarria da-, eta bigarrena beheko hereneko zutabe ildaskatuek; eta konpartimentuetan pasarte hagiografikoak, Pasiokoak, Ama Birjinaren bizitzakoak, erliebean, eta Jasokundeko irudiak, titularrak eta beste santu batzuk banatzen dira.
Larratzako edo Elurretako ermitako Ama Birjinaren irudia erromanikoa zen eta, antza denez, 1954an Arbeloa etxeko kaperan gurtzen zen.

## Erreferentziak

* Nafarroako Entziklopedia Handia | ARTIEDA. (Noiz kontsultatua: 2021-12-16).

## Ikus, gainera

* Artieda
* Urraulbeiti

## Kanpo estekak

* Datuak: Q110278743
* Multimedia: Iglesia de San Cornelio y San Cipriano (Artieda) / Q110278743
# Kornetita

Kornetita fosfato motako minerala da.

## Ezaugarriak

Kornetita fosfato mineralaren formula kimikoa hau da: ${\ce {Cu3(PO4)(OH)3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Cornetite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q2997617
* Multimedia: Cornetite / Q2997617
# Kirsbach

Kirsbach Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 77 biztanle zituen 3,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q523004
* Multimedia: Kirsbach / Q523004
# Kirriemuir

Kirriemuir edota Kirrie, Eskoziako gaeleraz: Cearan Mhoire eta eskozieraz: Kirriemuir edota Kirrie, Eskoziako udalerri bat da, Angus eskualdean. Udalerri honetan Peter Pan literatur pertsonaiaren estatua bat dago, bere sortzailea den James Matthew Barrie idazle eta antzerkigilearen jaioterria baita.
2011ko erroldaren arabera 5.910 biztanle zituen.

## Kanpo estekak

* Datuak: Q1011603
* Multimedia: Kirriemuir / Q1011603
# Kirov oblasta

Kirov oblasta (errusieraz: Ки́ровская о́бласть, translit.: Kirovskaia oblast) Errusiako subjektu federal bat da, oblast bat, Volgako Barruti Federalean dagoena. Mendebaldeko Errusian dago, Viatka ibaiaren ia arro osoa hartuz. 120.800 km²ko eremua du eta 2010ean 1.341.312 biztanle zituen. Zentro administratiboa Kirov hiria da.

## Erreferentziak

* ↑ Kirov Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q5387
* Multimedia: Kirov Oblast / Q5387
# Kirrweiler

Kirrweiler Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 2.025 biztanle zituen 14,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654122
* Multimedia: Kirrweiler (Pfalz) / Q654122
# Kirrweiler (Kusel)

Kirrweiler Alemaniako udalerria da. Renania-Palatinatua estatuan kokatuta dago, [[Kusel (barrutia)|Kusel]] barrutian. 2014an 177 biztanle zituen 6,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q674609
* Multimedia: Kirrweiler (near Lauterecken) / Q674609
# Kirov

Kirov (errusieraz: Киров), lehen Viatka (errusieraz: Вя́тка) eta Khlynov (errusieraz: Хлы́нов) deitua, mendebaldeko Errusiako hiria da, Kirov oblasteko hiriburua. Europari dagokion Errusiaren erdigunean dago, Viatka ibaiaren ertzean. 2010ean 473.695 biztanle zituen.

## Historia

Khlynov gotorlekua 1181. urtean eraiki zuten, Ural mendien mendebaldera, Novgorodko merkatariek; hiri gisa 1374ko agirietan azaltzen da. 1489. urtean Moskuko Printzerrian sartu zuten, eta Errusian oso ezaguna egin zen ekoizten zituzten buztinezko irudiengatik.
Gorde den monumentu zaharrena 1689. urteko Jasokunde Katedral ikusgarria da. 1781. urtean Katalina Handiak Viatka izena eman zion hiriari, eta Viatkako Gobernazioko hiriburu izendatu zuen. Hirian erbesteratuta egon ziren, besteak beste, Alexander Herzen, Alexander Vitberg, eta Mikhail Saltikov-Shchedrin.
XIX. mendearen amaieran trenbide Transiberiarraren estazio garrantzitsua izan zen. 1934. urtean hiriari Kirov izena ipini zioten, Sergei Kirov sobietar agintariaren omenez.

## Klima

Kirovek klima kontinental hezea du, Dfb Köppen klima sailkapenean.
Datu klimatikoak (Kirov) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 3.8 | 4.4 | 13.9 | 27.3 | 31.5 | 36.9 | 36.6 | 35.9 | 30.1 | 22.6 | 11.0 | 7.0 | 36.9 |
| Batez besteko tenperatura maximoa (°C) | -8.7 | -7.4 | 0.0 | 8.8 | 16.9 | 22.0 | 24.2 | 20.6 | 14.0 | 5.9 | -2.6 | -7.1 | 7.2 |
| Batez besteko tenperatura (ºC) | -11.9 | -10.9 | -4.0 | 4.0 | 11.2 | 16.5 | 18.9 | 15.6 | 9.7 | 3.0 | -4.9 | -9.9 | 3.1 |
| Batez besteko tenperatura minimoa (°C) | -15.0 | -14.0 | -7.6 | -0.1 | 6.3 | 11.8 | 14.1 | 11.6 | 6.4 | 0.6 | -7.2 | -12.8 | -0.5 |
| Erregistraturiko tenperatura minimoa (°C) | -41.9 | -40.5 | -33.8 | -21.2 | -10.5 | -2.4 | 2.7 | 0.0 | -8.3 | -23.2 | -39.8 | -45.2 | -45.2 |
| Pilatutako prezipitazioa (mm) | 49 | 33 | 37 | 34 | 54 | 78 | 77 | 77 | 61 | 64 | 57 | 55 | 676 |
| Iturria: Pogoda.ru.net ||||||||||||||

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Kirov Global.britannica.com

## Kanpo estekak

* Datuak: Q5384
* Multimedia: Kirov, Kirov Oblast / Q5384